पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा के झज्जर जिले के सिविल अस्पताल में वेंटिलेटर के अभाव में कोरोना संक्रमित बुजुर्ग महिला की मौत हो गई। लेकिन, लापरवाही का आलम देखिए, कर्मचारियों ने महिला के शव को PPE किट में बंद करके अस्पताल की गैलरी में ही छोड़ दिया और इसी गैलरी से लोगों का आवागमन भी लगा रहा।
छावनी मोहल्ला निवासी मृतका कपूरी देवी (66) पत्नी जगदीश के परिजन ने बताया कि कपूरी देवी की हालत खराब हो गई थी। उनका ऑक्सीजन लेवल ठीक नहीं आया तो चिकित्सकों ने उन्हें वेंटिलेटर पर रखने की सलाह दी थी, लेकिन वेंटिलेटर न होने के कारण उनकी मौत हो गई।
कपूरी देवी को 3 मई को कोरोना संक्रमण होने पर सांस लेने में दिक्कत आई थी। ऑक्सीजन लेवल में गिरावट आने के कारण उन्हें सरकारी अस्पताल में भर्ती कराया गया था। उन्हें ऑक्सीजन पर रखा गया था, लेकिन चिकित्सकों ने वेंटिलेटर की आवश्यकता बताई और व्यवस्था करने को कहा।
लेकिन पूरे जिले में कहीं भी वेंटिलेटर की सुविधा नहीं मिली। इस बीच कपूरी देवी की हालत और ज्यादा खराब हो गई और मंगलवार देर रात उन्होंने दम तोड़ दिया। सुबह परिजन कागजी कार्रवाई करने लगे और कर्मचारियों ने शव PPE किट में बंद कर अस्पताल की गैलरी में ही छोड़ दिया। सामान्य अस्पताल, झज्जर के SMO डॉ. चंद्रभान ने बताया- किसी भी सरकारी अस्पताल में वेंटिलेटर की सुविधा नहीं है। प्राइवेट अस्पताल में है, लेकिन वहां तक सभी लोग जा नहीं पाते।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn